CELEX: 32021D2199
Language: ro
Date: 2021-12-13 00:00:00
Title: Decizia de punere în aplicare (PESC) 2021/2199 a Consiliului din 13 decembrie 2021 privind punerea în aplicare a Deciziei 2013/255/PESC privind măsuri restrictive împotriva Siriei

13.12.2021   
               
               
                  RO
               
               
                  Jurnalul Oficial al Uniunii Europene
               
               
                  LI 445/23
               
            
         DECIZIA DE PUNERE ÎN APLICARE (PESC) 2021/2199 A CONSILIULUI
         din 13 decembrie 2021
         privind punerea în aplicare a Deciziei 2013/255/PESC privind măsuri restrictive împotriva Siriei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia 2013/255/PESC a Consiliului din 31 mai 2013 privind măsuri restrictive împotriva Siriei (1), în special articolul 30 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 mai 2013, Consiliul a adoptat Decizia 2013/255/PESC.
                  
               
                     (2)
                  
                  
                     Consiliul este în continuare profund preocupat de situația din Siria.
                  
               
                     (3)
                  
                  
                     Grupul Wagner, o entitate militară privată neînregistrată bazată în Rusia, oferă o contribuție esențială la eforturile de război ale lui Bashar al-Assad în Siria, în special prin instruirea și conducerea forțelor siriene și a milițiilor afiliate regimului.
                  
               
                     (4)
                  
                  
                     Consiliul consideră că două persoane implicate în operațiile militare ale Grupului Wagner în Siria, precum și trei societăți care beneficiază de pe urma regimului sirian și care îl sprijină ar trebui adăugate pe lista persoanelor fizice și juridice, entităților sau organismelor cărora li se aplică măsuri restrictive, prevăzută în anexa I la Decizia 2013/255/PESC.
                  
               
                     (5)
                  
                  
                     Prin urmare, Decizia 2013/255/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa I la Decizia 2013/255/PESC se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 13 decembrie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 147, 1.6.2013, p. 14.
      
      
         
            ANEXĂ
            Anexa I la Decizia 2013/255/PESC se modifică după cum urmează:
            
                        1.
                     
                     
                        Următoarele rubrici se adaugă pe lista prevăzută în secțiunea A („Persoane”):
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    „316.
                                 
                                 
                                    Andrey Nikolaevici TROSHEV
                                    (alias Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Funcție (funcții): Colonel în rezervă, membru fondator și director executiv (șeful statului-major) al Grupului Wagner;
                                    Grad: Colonel în rezervă;
                                    Indicativ radio: Siedoy;
                                    Data nașterii: 5.4.1953;
                                    Locul nașterii: Leningrad, fosta URSS (în prezent Federația Rusă);
                                    Cetățenie: rusă;
                                    Rude/asociați: Dimitriy Utkin (fondatorul Grupului Wagner); Andrey Bogatov (șeful companiei a 4-a de atac și recunoaștere din Grupul Wagner), Aleksandr Sergeevich Kuznetsov (comandantul companiei 1 de atac și recunoaștere din Grupul Wagner);
                                    Sexul: masculin
                                 
                                 
                                    Director executiv (șef al statului-major) al Grupului Wagner, care își desfășoară activitatea în Siria și care formează și conduce forțele siriene. Grupul Wagner sprijină, de asemenea, regimul Assad și luptă alături de milițiile afiliate regimului și de armata siriană.
                                    Andrey Troshev este direct implicat în operațiile militare ale Grupului Wagner în Siria. El a fost implicat în special în zona Deir ez-Zor. Ca atare, el aduce o contribuție esențială la efortul de război al lui Bashar al-Assad și, prin urmare, sprijină regimul sirian și beneficiază de pe urma acestuia.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mihailovici BOGATOV
                                    (alias Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Funcție (funcții): Șeful companiei a 4-a de atac și recunoaștere din Grupul Wagner;
                                    Indicativ radio: Brodiaga;
                                    ID în grupul Wagner: M-1601;
                                    Data nașterii: 14.6.1964;
                                    Locul nașterii: Stary Oskol, regiunea Belgorod, fosta URSS (în prezent Federația Rusă);
                                    Cetățenie: rusă;
                                    Rude/asociați: Dimitriy Utkin (fondatorul Grupului Wagner); Andrey Nikolaevich Troshev [membru fondator și director executiv (șef al statului-major) al Grupului Wagner], Aleksandr Sergeevich Kuznetsov (comandantul companiei 1 de atac și recunoaștere din Grupul Wagner);
                                    Sexul: masculin
                                 
                                 
                                    Șeful companiei a 4-a de atac și recunoaștere din Grupul Wagner, care își desfășoară activitatea în Siria și care formează și conduce forțele siriene. Grupul Wagner sprijină, de asemenea, regimul Assad și luptă alături de milițiile afiliate regimului și de armata siriană.
                                    Andrey Bogatov comandă operațiile Grupului Wagner și este direct implicat în operațiile militare ale Grupului Wagner din Siria. El a fost implicat în special în bătălia de la Palmyra. Ca atare, el aduce o contribuție esențială la efortul de război al lui Bashar al-Assad și, prin urmare, sprijină regimul sirian și beneficiază de pe urma acestuia.
                                 
                                 
                                    13.12.2021”
                                 
                              
                  
                        2.
                     
                     
                        Următoarele rubrici se adaugă pe lista prevăzută în secțiunea B („Entități”):
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Adresa: Ochakovskoye Shosse, Dom 28, Building 2, Local 3, Room 8, Moscow, 119530, Federația Rusă;
                                    Data înființării: 29.6.2015
                                 
                                 
                                    Velada LLC este o societate privată care este implicată în sectorul petrolului și gazelor din Siria.
                                    În decembrie 2019, parlamentul sirian a aprobat un contract prin care se acordă Velada LLC dreptul de a dezvolta petrol și gaze în Siria, inclusiv în câmpurile petrolifere din zonele controlate de regim din nord-estul Siriei și într-un zăcământ gazifer în nordul Damascului. Astfel, aceasta beneficiază de pe urma regimului sirian sau îi acordă sprijin acestuia.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Adresa: Leninsky Prospekt, Dom 137, Building 1, Local 2, Room 5, Moscow, Federația Rusă
                                 
                                 
                                    Mercury LLC este o societate privată, implicată în sectorul petrolului și gazelor din Siria.
                                    În decembrie 2019, parlamentul sirian a aprobat un contract prin care se acordă Mercury LLC dreptul de a dezvolta petrol și gaze în Siria, inclusiv în câmpurile petrolifere din zonele controlate de regim din nord-estul Siriei și într-un zăcământ gazifer în nordul Damascului. Astfel, aceasta beneficiază de pe urma regimului sirian sau îi acordă sprijin acestuia.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Adresa: Ulitsa BratevGozozankinykh, Dom 2B, Pomeshchenie 3.1., Krasnogorsk, 143409, Federația Rusă.
                                    Afiliați/asociați: General Petroleum Corp.
                                 
                                 
                                    Evro Polis LLC este o societate privată, legată de Grupul Wagner în Siria, implicată în sectoarele mineritului, petrolului și gazelor din Siria.
                                    Evro Polis LLC este utilizată ca un paravan pentru Grupul Wagner în Siria. Aceasta a semnat o serie de contracte cu regimul sirian, prin intermediul societății General Petroleum Corp. deținute de stat, prin care primește 25 % din veniturile obținute din producția de petrol și gaze a zăcămintelor capturate de Grupul Wagner. Astfel, aceasta beneficiază de pe urma regimului sirian și/sau îi acordă sprijin acestuia.
                                 
                                 
                                    13.12.2021”